
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, _ ΤΕΥΧΟΣ ΔΕΥΤΕΡΟ _ Αρ. Φύλλου 631 

19 Αυγούστου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΑΝΔΡΕΑ ΔΕΡΔΕΜΕΖΗ» 
και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμίας τελωνισμού αυτοκινήτων αντιρρυ- 
παντικής τεχνολογίας με το καθεστώς της απόσυρ¬ 
σης. 2 

Τροποποίηση των αριθμ. 2044244/ 8300/ 0025/ 
23.7.1993 και 2049182/ 9198/ 0025/ 29.7.1993 
αποφάσεων του Υπουργού Οικονομικών για την πα¬ 
ροχή εγγύησης του Ελληνικού Δημοσίου προς την 
βυΜΙΤΟΜΟ ΒΑΝΚ ϋΜΙΤΕϋ ως Αντιπρόσωπο Ομίλου 
Τραπεζών για τη χορήγηση δανείου 35.000.000 ΙΙδϋ 
στην ΕΡΤ. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(II 

Έγκριση σύστασης του κοινωφελούς ιδρύματος με την επω¬ 
νυμία «ΚΛΗΡΟΔΟΤΗΜΑ ΑΝΔΡΕΑ ΔΕΡΔΕΜΕΖΗ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.1.1990 ιδιόγραφη διαθήκη του Ανδρέα Αλε¬ 
ξίου Δερδεμέζη, η οποία δημοσιεύθηκε με το αριθ. 1493/91 
πρακτικό του Μον. Πρωτοδικείου Αθηνών, με την οποία συ- 
στήθηκε κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΑΝΔΡΕΑ ΔΕΡΔΕΜΕΖΗ» και με έδρα την Κοινότητα 
Δερβιζιάνων του Νομού Ιωαννίνων. 

2. Τις διατάξεις των άρθρων: α) 95 και 98 του ΑΝ 2039/39, 
β) 101 και 119 του Εισαγωγικού Νόμου του Αστικού Κώδικα 
και γ) 108 και 110 του Αστικού Κώδικα. 

3. Την από 12.4.1993 γνωμοδότηση του Συμβουλίου Εθνι¬ 
κών Κληρ/των. 

4. Την αριθ. Υ.2009/20 Μαΐου 1993 κοινή απόφαση του 
Πρωθυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονομικών 
(ΦΕΚ Β/635). 

,5. Την αριθ. Υ.1938/9.12.1992 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοινωνι¬ 


κών Ασφαλίσεων, με την οποία ανατέθηκαν αρμοδιότητες 
στους Υφυπουργούς Υγείας, Πρόνοιας και Κοινωνικών Ασφα¬ 
λίσεων (ΦΕΚ Β/727), όπως συμπληρώθηκε με την αριθ. 
Υ. 1977/26.1.1993 όμοια (ΦΕΚ Β/23). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με 
την επωνυμία «ΚΛΗΡΟΔΟΤΗΜΑ ΑΝΔΡΕΑ ΔΕΡΔΕΜΕΖΗ» η 
οποία έγινε από τον Ανδρέα Αλεξίου Δερδεμέζη με την από 
25.1.1990 ιδιόγραφη διαθήκη του, η οποία δημοσιεύθηκε με 
το αριθ. 1493/91 πρακτικό του Μον. Πρωτοδικείου Αθηνών. 

Το ίδρυμα αυτό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουργών 
Οικονομικών και Υγείας, Πρόνοιας και Κοινωνικών Ασφαλί¬ 
σεων και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του ΑΝ 2039/39 
και των διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατέσσερα (14) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΑΝΔΡΕΑ ΔΕΡΔΕΜΕΖΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΛΗΡΟΔΟ¬ 
ΤΗΜΑ ΑΝΔΡΕΑ ΔΕΡΔΕΜΕΖΗ», που συστήθηκε από τον Αν¬ 
δρέα Αλεξίου Δερδεμέζη με την από 25.1.1990 ιδιόγραφη 
διαθήκη του, η οποία δημοσιεύθηκε με το αριθμ. 1493/91 
πρακτικό του Μον. Πρωτοδικείου Αθηνών αποτελεί νομικό 
πρόσωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, 
του ΑΝ 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Κοινότητα Δερβιζιάνων του 
Νομού Ιωαννίνων. 

3. Η σφραγίδα του ιδρύματος είναι στρογγυλή και αναγρά¬ 
φει περιμετρικά μέσα σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. 

σωπο που ορίζεται απ’ αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεΐ το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και 
διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη του 
Διοικητικού Συμβουλίου δεκαπέντε (15) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερή¬ 
σια διάταξη των θεμάτων που θα συζητηθούν, την οποία και 
υπογράφει, θέμα που δεν περιλαμβάνεται σ’ αυτήν δεν συζη- 
τείται, εκτός αν πρόκειται για επείγουσα υπόθεση και συμφω¬ 
νήσει γι’ αυτό η πλειοψηφία των παρόντων μελών του Διοικη¬ 
τικού Συμβουλίου. 

δ) Εισηγείται στο Διοικητικό Συμβούλιο τα θέματα της συ¬ 
ζήτησης. Μπορεί όμως, όποτε κρίνει σκόπιμο, να αναθέτει 
την εισήγηση διαφόρων θεμάτων σε άλλο μέλος του Διοικητι¬ 
κού Συμβουλίου. , 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύμα¬ 
τος, εκτελεί τις αποφάσεις του Διοικητικού Συμβουλίου και 
ενεργεί σύμφωνα με τις ειδικές εξουσιοδοτήσεις και εντολές 
αυτού. 

2. Τον Πρόεδρο, όταν απουσιάζει ή κωλύεται, αναπληρώνει 
ο Αντιπρόεδρος και σε περίπτωση απουσίας ή κωλύματος 
τούτου, άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύ¬ 
ματος προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του ιδρύματος και ευθύνεται για την 
καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών συν¬ 
θηκών), να βοηθείται από υπάλληλο του ιδρύματος, την ευ¬ 
θύνη όμως για τις ενέργειες τούτου φέρει πάντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πιστω¬ 
τικά ιδρύματα που ορίζονται στο άρθρο 73 του ΑΝ 2039/ 
1939, έχοντας την ευχέρεια να παρακρατεί από αυτά ένα μι¬ 
κρό ποσό, που είναι αναγκαίο για την πληρωμή έκτακτων και 
επειγουσών δαπανών του ιδρύματος, το ύψος του οποίου κα¬ 
θορίζεται με απόφαση του Διοικητικού Συμβουλίου στην αρχή 
κάθε έτους. 

γ) Εκτελεί κάθε πληρωμή, ύστερα από έγγραφη εντολή του 
Προέδρου ή του νόμιμου αναπληρωτή του. 


δ) Τηρεί και φυλάττει τα διαχειριστικά βιβλία και στοιχεία 
του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απολο¬ 
γισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Δ/κού Συμβουλίου που ορίζεται με απόφαση 
αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προκή¬ 
ρυξη - πρόσκλησή του κάθε χρόνο, όλες τις ενδιαφερόμενες 
που δικαιούνται οικονομική ενίσχυση για την αντιμετώπιση 
του γάμου τους, να υποβάλλουν σ’ αυτό μέσα σε τακτή προ¬ 
θεσμία, σχετική αίτηση με τα απαραίτητα δικαιολογητικά που 
αναφέρονται στην παραπάνω προκήρυξη - πρόσκληση. Αντί¬ 
γραφο της προκήρυξης - πρόσκλησης πρέπει, με φροντίδα 
του Διοικητικού Συμβουλίου του ιδρύματος, να τοιχοκολλεί- 
ται, με αποδεικτικό έξω από τα γραφεία του ιδρύματος και 
των Κοινοτικών Καταστημάτων Δερβιζιάνων και Γεωργάνων, 
καθώς και έξω από τους Ιερούς Ναούς των ανωτέρω δύο Κοι¬ 
νοτήτων, και να δημοσιεύεται μια φορά σε μία τοπική, κατά 
προτίμηση ημερήσια, εφημερίδα της περιφέρειας του ιδρύ¬ 
ματος και μία φορά σε δύο ημερήσιες Αθηναϊκές εφημερίδες 
μεγάλης κυκλοφορίας, σαράντα πέντε (45) τουλάχιστον ημέ¬ 
ρες πριν τη λήξη της παραπάνω προθεσμίας. 

2. Δικαίωμα οικονομικής ενίσχυσης, έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι ισχύ- 
ουσες κάθε φορά διατάξεις του Αστικού Κώδικα την σύναψη 
έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγού¬ 
μενο ημερολογιακό έτος, από το έτος απονομής της οικονο¬ 
μικής ενίσχυσης. 

δ) Είναι γραμμένες στα δημοτολόγια των Κοινοτήτων Δερ- 
βιζιάνων ή Γ εωργάνων και διαμένουν μόνιμα σε μία απ’ αυτές. 

ε) Είναι ορφανές από ένα ή και τους δύο γονείς. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολογητικά 
που υποβλήθηκαν και επιλέγει - ανακηρϋσσει, με αιτιολογη¬ 
μένη απόφασή του, τις νέες που θα ενισχυθούν οικονομικά 
για την αντιμετώπιση των δαπανών του γάμου τους. 

Σε περίπτωση κατά την οποία ο αριθμός των υποψηφίων, 
που πληρούν τις προϋποθέσεις οικονομικής ενίσχυσης και 
έχουν τα ίδια προσόντα, είναι μεγαλύτερος από τον αριθμό 
των οικονομικών ενισχύσεων που πρόκειται να δοθούν, η επι¬ 
λογή μεταξύ αυτών γίνεται από το Διοικητικό Συμβούλιο του 
Ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό των 
υποψηφίων είναι ατελές, ως προς ένα ή περισσότερα στοι¬ 
χεία αυτού, το Διοικητικό Συμβούλιο του Ιδρύματος καλεί τις 
ενδιαφερόμενες με έγγραφη πρόσκλησή του, πριν αποφασί¬ 
σει σχετικά για την επιλογή των δικαιούχων, να συμπληρώ¬ 
σουν τις ατέλειες αυτές, μέσα σε πέντε (5) ημέρες από την 
επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοι- 
χοκολλείται, την ίδια ή την επόμενη ημέρα, έξω από τα γρα¬ 
φεία του Ιδρύματος και των Κοινοτικών Καταστημάτων, κα¬ 
θώς και έξω από τους Ιερούς Ναούς, με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του Ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες εν¬ 
διαφερόμενες υποψήφιες που απορρίφθηκαν να υποβά¬ 
λουν, εφόσον το επιθυμούν, σχετική ένσταση κατά της παρα- 

πάνω απόφασης του Διοικητικού Συμβουλίου του Ιδρύματος, 
μέσα σε δέκα (10) ημέρες από την τοιχοκόλληση αυτής. 

Η ένσταση αυτή κατατίθεται με απόδειξη παραλαβής στο 
Γραμματέα ή σε άλλο μέλος του Διοικητικού Συμβουλίου του 
Ιδρύματος, που τυχόν έχει ορισθεί προς τούτο από αυτό. 

5. Μετά την παρέλευση της δεκαήμερης προθεσμίας της 
προηγούμενης παραγράφου και εφόσον δεν υποβλήθηκε κα¬ 
μιά ένσταση, δίνεται εντολή στην Τράπεζα ή το πιστωτικό 
ίδρυμα που βρίσκονται οι καταθέσεις του Ιδρύματος, να κατα¬ 
θέσει τα ποσά της οικονομικής ενίσχυσης σε έντοκο λογαρια¬ 
σμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι 
τόκοι του, αναλαμβάνονται από τη δικαιούχο με την προσκό¬ 
μιση στην Τράπεζα ή το πιστωτικό ίδρυμα της ληξιαρχικής 
πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων των 
υποψηφίων και τα λοιπά έγγραφα εκλογής και ανακήρυξης 
των δικαιούχων ως και τις σχετικές απόψεις του Διοικητικού 
Συμβουλίου για τις ενστάσεις αυτές, στο αρμόδιο εκ του σκο¬ 
πού Υπουργείου.. 

Τούτο, μετά από έλεγχο των παραπάνω στοιχείων, τα διαβι¬ 
βάζει μέσα σε είκοσι (20) ημέρες το αργότερο με τις παρατη¬ 
ρήσεις του στο Υπουργείο Οικονομικών, το οποίο αφού ελέγ¬ 
ξει αν τηρήθηκαν ή όχι οι διατάξεις της συστατικής πράξης 
του ιδρύματος, του παρόντος οργανισμού και των σχετικών 
νόμων, τα παραπέμπει με σχετική εισήγησή του στο Συμβού¬ 
λιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κλη¬ 
ροδοτημάτων μπορούν, εφόσον κρίνουν ότι είναι αναγκαίο, 
να ζητούν από τις αρμόδιες Αρχές και το ίδρυμα κάθε χρήσιμη 
σχετική πληροφορία και στοιχεία. 

Μετά την παραπάνω γνωμοδότηση του Συμβουλίου Εθνι¬ 
κών Κληροδοτημάτων για το βάσιμο ή όχι των ενστάσεων, εκ- 
δίδεται κοινή απόφαση του Υπουργού Οικονομικών και του εκ 
του σκοπού αρμόδιου Υπουργού, με την οποία είναι δυνατό 
να εγκριθούν ή να απορριφθούν ή να τροποποιηθούν οι σχετι¬ 
κές αποφάσεις τομ Διοικητικού-Συμβουλίου του ιδρύματος, 
ως προς μία ή περισσότερες υποψήφιες ή και να διαταχθεί ή 
επανάληψη όλης της διαδικασίας επιλογής και ανακήρυξης 
των δικαιούχων της οικονομικής ενίσχυσης, 

7. Αν κάποια από τις δικαιούχος δεν τελέσει το γάμο της ή 
πεθάνει άγαμη μέσα σε διάστημα πέντε (5) ετών από την χρο¬ 
νολογία επιλογής της ή τελέσει το γάμο της μέσα στην προθε¬ 
σμία αυτή αλλά δεν αναλάβει το ποσό της οικονομικής ενίσχυ¬ 
σης μέσα σε δύο (2) έτη από την τέλεση του γάμου της, τα 
ποσά του κεφαλαίου και τόκων της οικονομικής ενίσχυσης 
επαναφέρονται, έπειτα από απόφαση του Διοικητικού Συμ¬ 
βουλίου, στο λογαριασμό καταθέσεων του ιδρύματος για τη 
χορήγηση περισσοτέρων οικονομικών ενισχύσεων τα επό¬ 
μενα έτη. 

8. Σε περίπτωση που δεν συμπληρωθεί ο οριζόμενος στην 
προκήρυξη-πρόσκληση αριθμός θέσεων οικονομικής ενίσχυ¬ 
σης για οποιοδήποτε λόγο (μικρότερος αριθμός υποψηφίων 
κ.λπ.), τότε τα αδιάθετα ποσά θα προσαυξάνουν την περιου¬ 
σία του ιδρύματος. 

9. Το ποσό καθεμιάς οικονομικής ενίσχυσης που θα δοθεί, 
καθορίζεται με απόφαση του Διοικητικού Συμβουλίου του 
ιδρύματος, ανάλογα με το ύψος των ετησίων εσόδων αυτού 
και τις οικονομικές συνθήκες που επικρατούν. 

Αρθρο 10 

Διαδικασία απονομής βραβείων 

1. Οι Διευθυντές των Δημοτικών Σχολείων και ο Σύλλογος 
Καθηγητών του Γυμνασίου και Λυκείου στη χωρική αρμοδιό¬ 
τητα των οποίων υπάγονται οι Κοινότητες Δερβιζιάνων, Γεωρ- 
γάνων και Μουσιωτίτσας που είναι κοντά στο «Σπιθάρι» υπο¬ 


βάλλουν κατ’ έτος στο Διοικητικό Συμβούλιο του ιδρύματος 
κατάσταση όλων των αποφοιτησάντων μαθητών και μαθη¬ 
τριών με γενικό βαθμό «άριστα» και διαγωγή κοσμιωτάτη, που 
κατάγονται και διαμένουν μόνιμα σε μια από τις προαναφερ- 
θείσες Κοινότητες. 

2. Σε περίπτωση που οι δικαιούμενοι βραβείου από μία από 
τις ανωτέρω Κοινότητες είναι περισσότεροι του ενός καθώς 
και σε περίπτωση που συνολικά και από τις τρεις Κοινότητες 
οι υποψήφιοι υπερβαίνουν τους τρεις η επιλογή τούτων γίνε¬ 
ται με κλήρωση δημοσίως. 

3. Εάν, κατά τη διάρκεια ενός έτους δεν υπάρχουν μαθητές 
ή μαθήτριες που να πληρούν τις προϋποθέσεις της παρ. 1 του 
παρόντος άρθρου το αναλογούν σε κάθε ένα ποσό αποτελεί 
έσοδο του ιδρύματος, κεφαλαιοποιούμενο. 

4. Το ποσό κάθε βραβείου που θα απονεμηθεί καθορίζεται 
με απόφαση του Διοικητικού Συμβουλίου του ιδρύματος ανά¬ 
λογα με το ύψος των ετησίων εσόδων αυτού και τις οικονομι¬ 
κές συνθήκες που επικρατούν. 

5. Η απονομή των βραβείων γίνεται σε πανηγυρική τελετή 
κατά ημερομηνία που ορίζεται κάθε φορά από το Διοικητικό 
Συμβούλιο. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λήγει 
την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβερνήσεως 
του σχετικού Π. Δ/τος έγκρισης της σύστασης του ιδρύματος, 
η οποία μπορεί να παραταθεί μέχρι την 31η Δεκεμβρίου του 
επόμενου ημερολογιακού έτους, με απόφαση του Διοικητι¬ 
κού Συμβουλίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμ¬ 
φωνα με τις διατάξεις των άρθρων 101 και 102 του ΑΝ 2039/ 

1939 και του από 20.12.1939 σχετικού Δ/τος (ΦΕΚ Α' 552). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμ¬ 
βουλίου. 

γ) Βιβλίο λογιστικής παρακολούθησης, στο οποίο καταχω¬ 
ρίζονται με χρονολογική σειρά και με λογιστική τάξη όλα τα 
έσοδα και έξοδα του ιδρύματος που πραγματοποιούνται στη 
διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων και 
βραβείων. 

ε) Στελέχη αριθμημένων διπλοτύπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικη¬ 
τικό Συμβούλιο αποφασίζει την τήρηση και άλλων βιβλίων και 
στοιχείων, τα οποία κρίνει ότι είναι απαραίτητα για την παρα¬ 
κολούθηση της διαχείρισης της περιουσίας του ιδρύματος και 
της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να 
συμπληρωθεί με Προεδρικό Διάταγμα, σύμφωνα με τις διατά¬ 
ξεις των άρθρων 98 του ΑΝ 2039/1939 και 110 και 119 του 
Αστικού Κώδικα, ύστερα από πρόταση του Διοικητικού Συμ¬ 
βουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε 
λόγο, η περιουσία του περιέρχεται ισομερώς στις Κοινότητες 
Δερβιζιάνων, Γεωργάνων και ΜουσιωτΙστας του Νομού Ιωαν- 
νίνων, ως κεφάλαιο αυτοτελούς διαχείρισης, για την εκτέ¬ 
λεση των Ιδιων ή παρεμφερών σκοπών. 

Στους Υφυπουργούς Οικονομικών και Υγείας, Πρόνοιας και 
Κοινωνικών Ασφαλίσεων αναθέτουμε τη δημοσίευση και 
εκτέλεση του παρόντος διατάγματος. 

Μύκονος, 16 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 

- +- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ- Δ. 1210/823 (2) 

Παράταση προθεσμίας τελωνισμού αυτοκινήτων αντιρρυπα- 

ντικής τεχνολογίας με το καθεστώς της απόσυρσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα (ΦΕΚ 137 Α'). 

2. Τις διατάξεις του Ν. 1921/1991 «Διαρρυθμίσεις στον 
Ενιαίο Ειδικό Φόρος Κατανάλωσης των πετρελαιοειδών προ¬ 
ϊόντων και άλλες διατάξεις» και ειδικότερα τις διατάξεις του 
άρθρου 20 που αναφέρονται στα κίνητρα για την απόσυρση 
επιβατικών και φορτηγών αυτοκινήτων συμβατικής τεχνολο¬ 
γίας ιδιωτικής χρήσης. 

3. Την αριθμ. Υ. 1847/1078399/1188/0001/1992 Κοινή 
Απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 525/Β ). 

4. Το γεγονός ότι, όπως διαπιστώθηκε, έχουν υποβληθεί 
πολλά αιτήματα πολιτών, οι οποίοι δεν πρόλαβαν εντός της 
ταχθείσης από το Νόμο προθεσμίας (31.3.1993), να κάνουν 
χρήση των δικαιολογητικών απόσυρσης των συμβατικής τε¬ 
χνολογίας αυτοκινήτων τους, με αποτέλεσμα, παρά την από¬ 
συρση του παλαιού αυτοκινήτου τους, να μην τύχουν και του 
ευεργετικού μέτρου της αντικαταστάσεώς του με καινούργιο 
αντιρρυπαντικής τεχνολογίας, σύμφωνα με τις διατάξεις του 
άρθρου 20 του Ν. 1921/1991. 

5. Ότι από τις διατάξεις της παρούσας δεν προκαλείται δα¬ 
πάνη στον Κρατικό Προϋπολογισμό, αποφασίζουμε: 

Οι κάτοχοι δικαιολογητικών απόσυρσης για καταστροφή, 
αυτοκινήτων συμβατικής τεχνολογίας, υπό το καθεστώς των 
διατάξεων των παραγράφων 1 έως και 7 του άρθρου 20 του Ν. 
1921/1991 (ΦΕΚ 12/Α), και παρ. 1 του άρθρου 20 του Ν. 
2093/92 (ΦΕΚ 181 Α'), μπορούν να τύχουν, υπό τους όρους 
και τις προϋποθέσεις των διατάξεων αυτών, των προβλεπο- 


μένων από τις Ιδιες ευεργετημάτων, προκειμένου να θέσουν 
σε κυκλοφορία καινούργια αυτοκίνητα αντιρρυπαντικής τε¬ 
χνολογίας, εφόσον έχουν καταθέσει ή καταθέσουν πλήρη δι- 
καιολογητικά στα αρμόδια Τελωνεία μέχρι και 31.12.1993. 

Η απόφαση αυτή να εφαρμοστεί από 17.8.1993, να δημο- 
σιευθεί στην Εφημερίδα της Κυβερνήσεως και να κυρωθεί με 
Νόμο. 

Αθήνα, 17 Αυγούστου 1993 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 
-♦- 

Αριθ. 2052360/9772/0025 (3) 

Τροποποίηση των αριθμ. 2044244/ 8300/ 0025/ 23.7.1993 
και 2049182/ 9198/ 0025/ 29.7.1993 αποφάσεων του 
Υπουργού Οικονομικών για την παροχή εγγύησης του Ελ¬ 
ληνικού Δημοσίου προς την δυΜΓΓΌΜΟ ΒΑΝΚ ϋΜΙΤΕΟ 
ως Αντιπρόσωπο Ομίλου Τραπεζών για τη χορήγηση δα¬ 
νείου 35.000.000 υδϋ στην ΕΡΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/1982. 

2. Την αριθμ. 1976/19.9.91 Πράξη του Διοικητή της Τρά¬ 
πεζας της Ελλάδος περί Δανεισμού σέ συνάλλαγμα ημεδα¬ 
πών Νομικών προσώπων καθώς και Φυσικών Προσώπων που 
ασκούν επιχειρηματική δραστηριότητα. 

3. Τις υπ' αριθμ. 2044244/ 8300/ 0025/ 23.7.1993, 
2049182/ 9198/ 0025/ 29.7.1993 και 2050530/ 9506/ 
0025/ 4.8.1993 αποφάσεις εγγύησης του Υπουργού των Οι¬ 
κονομικών. 

4. Την Υ. 2009/20.5.1993 Κοινή απόφαση του Πρωθυ¬ 
πουργού και Υπουργού Οικονομικών σχετικά με ανάθεση αρ¬ 
μοδιοτήτων Υπουργού Οικονομικών στους Υφυπουργούς Οι¬ 
κονομικών, αποφασίζουμε: 

Τροποποιούμε την αριθμ. 2044244/ 8300/ 0025/ 
23.7.1993 απόφαση μας και ορίζουμε ότι ή φράση που προ¬ 
στέθηκε στην παράγραφο 10 (ε) αυτής με την αριθμ. 
2049182/9198/0025/29.7.1993 απόφασή μας αντικαθί¬ 
σταται ως εξής: 

Ουδέν στην παρούσα επηρεάζει το δικαίωμα της διαδικα¬ 
σίας επίδοσης με οποιονδήποτε άλλο τρόπο που επιτρέπεται 
από το νόμο. 

Το τροποποιημένο κείμενο στην Αγγλική έχει ως εξής: 
«ΥΥε 3γπθπ0 ουΓ ογΟθγ ηο 2044244/8300/0025/23.7.1993 
βηά ννθ άθίίηβ 1Π3ΐ ϋΐθ ρίΐΓ35β 3άάβά ίη ρβτβςίΓβρΡ 10 (β) Ργ ουΓ 
ΟΓάβΓ ηο 2049182/9198/0025/29.7.1993 ίδ Γβρίβεβά 3$ ίοίίο- 
ννι'ηξρ 

ΝοΙΠίηρ (ιβΓβίη βΡβίί βίίθοί ΙΡβηςΜ Ιο εβινθ ρωοβδδ ίη βηγ 
οΙΙίθγ ΓΤ13ΠΠΘΓ ρβιτηίηβά Ργ ίΡβ 1-3νΛ 
Κατά τα λοιπά ισχύουν οι αριθμ. 2044244/ 8300/ 0025/ 
23.7.1993, 2049182/ 9198/ 0025/ 29.7.1993 και 

2050530/ 9506/ 0025/ 4.8.1993 αποφάσεις μας. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 17 Αυγούστου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 






6794 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας : 

104 32 

ΤΕΕΕΧ 

22.3211 ΥΡΕΤ ΘΗ 

ΡΑΧ 

5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00’ 


Χ ΡΗΣΙΜΕΣ ΠΛΗΡΟΦ ΟΡΙΕΣ 


* Πώλποπ ΦΕΚ όλων των Τευχών Σολωμού 51 τπλ.: 52.39.762 

•ΒΙΒΛΙΟΘΗΚΗ: Σολωμού 51 τπλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


’ Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ,: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνώ η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε ουνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

* ·> <■ _______—-— 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός 


Ποσοστι 

Η ετήσια συνδρομή είναι: βοηθι 

α) Για το Τεύχος Α Δρχ. 15.000 

β) » » » Β » 30.000 

γ) » » » Γ' » 10.000 

δ) » » » Δ' » 30.000 

ε) » » » Αναπτυξιακών Πράξεων » 20.000 

στ) » » » Ν.Π.Δ.Δ. » 10.000 

ζ) » » » ΠΑΡΑΡΤΗΜΑ » 5.000/ 

η) » » » Δελτ. Εμπ.& Βιομ. Ιδ. » 10.000 

θ) » » » Αν. Ειδικού Δικαστηρίου » 31300 

ι) » » » Α.Ε. 8ι Ε.Π.Ε. » 200.000 

ια) Για όλα τα Τεύχη εκτός ΤΑΕ-ΕΠΕ » 100.000 

«Ίί 

1 Πληροφορίες: τηλ. 52.48.320 


2531 Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΙΤΕΤ) 

15.000 Δρχ. 750 

30.000 » 1.500 

10.000 » 500 

30.000 » 1500 

20.000 » 1 000 
10.000 » 500 

5.000 / » 250 

10.000 » 500 

3.000 » 150 

200000 » 10.000 

100 000 » 5.000 










